open-index/open-wikipedia-markdown huggingface dataset:
Wikispesies

**Wikispesies** ialah sebuah projek yang disokong oleh Yayasan Wikimedia dan boleh disunting oleh sesiapa jua. Projek ini merupakan sebuah direktori spesies yang terbuka dan bebas. 

## Misi
Misi projek ini, yang merangkumi rencana-rencana haiwan, tumbuhan, kulat, bakteria, arkea, protista dan semua bentuk hidupan yang lain, akan dikembangkan bersama-sama dengan projek-projek wiki yang lain, khususnya Wikipedia.

## Bahasa lain
Wikispesies boleh didapati dalam 131 bahasa dan juga dilesenkan di bawah Lesen Dokumentasi Bebas GNU

## Halaman spesies tipikal
Sebuah halaman spesies tipikal akan mengandungi bahagian taksonavigasi, nama vernakular, klasifikasi alternatif, rujukan, nota, dan mungkin juga pemerian spesies. Nama vernakular merupakan pautan yang mengaitkan rencana-rencana Wikipedia berbilang bahasa.

## Templat
Terdapatnya lima templat dalam halaman templat. Templat-templat ini berbeza dengan templat Wikipedia dan tidak dapat dipaparkan dalam Wikipedia. Terdapat juga 11 bahagian tentang templat burung dalam halaman Pengguna:Open2universe. 

## Portal Masyarakat
Portal Masyarakat Wikispesies  mempunyai banyak pautan yang mengaitkan perkara-perkara yang diperlukan oleh seseorang  untuk menambahkan pengetahuannya tentang kaedah-kaedah Wikispesies. Bagaimanapun, bentuknya serupa sahaja dengan .

### Kedai Kopi
Kedai Kopi Wikispesies ialah tempat untuk membincangkan projek Wikispesies. Halaman ini yang terbesar Wikispesies pada waktu ini adalah serupa dengan halaman perbualan rencana dalam Wikipedia. 

### Permohonan rencana
Bahagian permohonan rencana ialah bahagian yang kita akan melihat untuk rencana-rencana yang dipohon oleh sesetengah pembaca Wikispesies. Salah satu rencana yang dipohon dahulu ialah Crotalus. Rencana itu dicipta pada 1 Januari 2006 oleh pengguna Lycaon.

### Piagam Am
Piagam Wikispesies yang ditulis oleh Jimmy Wales merupakan asas Wikispesies. Piagam itu menyatakan:

:"Sebagaimana yang anda tahu, penciptaan projek ini telah menimbulkan perbalahan daripada beberapa pihak  and oleh itu, saya mencadangkan pengembangan awal untuk sebuah garis panduan polisi yang kukuh dan tidak bercabang di sini, serta menggambarkan bagaimana Wikispesies amat berbeza daripada rencana-rencana ensiklopedia am.

:Di sini terdapat beberapa perkara utama yang lembaga telah mengemukakan sewaktu kami meluluskan projek ini:
:* WikiSpesies dibentukkan supaya ahli biologi dapat bermula mengendalikan projek. 
:* Kami mencadangkan bahawa oleh sebab perisian telah dibangunkan, [Wikispesies] harus berusaha untuk menyokong perintegrasian dengan Wikipedia supaya penduaan usaha dapat mengelakkan, iaitu untuk mengelakkan percabangan.
:* Kami meminta penyerta-penyerta Wikispesies untuk berfikir tentang bagaimana usaha-usaha  mereka dapat dibezakan daripada sebuah ensiklopedia am."

### Bantuan
Halaman bantuan memberikan pengenalan untuk menyunting dalam Wikispesies. Halaman ini adalah serupa dengan .

## Pautan luar
*Laman web rasmi
*Portal Masyarakat Spesies 
*Halaman Rawak Spesies
Warsaw

**Warsaw** adalah ibu negara Poland dan bandarnya yang paling besar. Ia terletak di Sungai Vistula sekitar 370 km dari pantai laut. Penduduknya pada 2004 ditaksir sebanyak 1,692,900 orang, atau 2,760,000 jika ditambah penduduk di pinggiran bandar. Luas bandar adalah 516.9 km², atau 6100.43 km² jika ditambah luas bandar satelit (dikenali sebagai *Obszar Metropolitalny Warszawy* - Kawasan Metropolitan Warsaw).

Bandar raya berkenaan juga merupakan ibu kota Masovian Voivodship, adalah merupakan tuan rumah kepada banyak industri; ia juga menampilkan 66 institusi pengajian tinggi, termasuklah Warsaw University, Stefan Wyszyński University, Warsaw University of Technology, Warsaw School of Economics, dan Akademi Perubatan. Warsaw adalah rumah kepada 30 panggung, termasuklah Panggung Negara dan Opera dan juga Orkestra Filharmonik Kebangsaan.

Warsaw penting di dunia antarabangsa karena memberikan namanya kepada Pakatan Warsaw (*Warsaw Pact*).

## Pautan luar
* Laman rasmi
Aras (botani)

Dalam tatanama botani, takson biasanya ditetapkan untuk ***aras*** dalam hierarki. Aras yang asas ialah spesies, dan jika sesuatu organisma diberikan nama, organisma itu biasanya akan menerima nama spesies. Aras yang kedua terpenting ialah genus: jika sesuatu organisma diberikan nama spesies, ia akan diberikan genus pada waktu yang sama, kerana nama genus merupakan sebahagian nama spesies. Daripada nama-nama yang digunakan oleh Linnaeus, hanya nama-nama genus, spesies dan jenis masih digunakan pada hari ini. Aras yang ketiga terpenting, walaupun tidak digunakan oleh Linnaeus, ialah famili. 

Menurut Perkara 3.1 dalam *[[ICBN]]* aras yang paling penting untuk takson ialah: alam, divisi atau filum, kelas, susunan, famili, genus, dan spesies. Menurut Perkara 4.1, aras-aras sekunder untuk takson ialah kawanan, seksyen, siri, jenis, dan bentuk. Terdapat bilangan aras yang tidak dapat dipastikan. *ICBN* menyebut yang berikut secara eksplisit:

----
***aras-aras utama***

- - - ***aras-aras sekunder***

- - - - - - - ***aras-aras lanjutan***

----
***alam*** (*regnum*)

- - - - - - - *subregnum*

***divisi*** atau **filum** (*divisio*, *phylum*)

- - - - - - - *subdivisi* atau *subfilum*

***kelas*** (*classis*)

- - - - - - - *subkelas*

***susunan*** (*ordo*)

- - - - - - - *subsusunan*

----

***famili*** (*familia*)

- - - - - - - *subfamili*

- - - **kawanan** (*tribus*)

- - - - - - - *subkawanan*

***genus*** (*genus*)

- - - **seksyen** (*sectio*)

- - - - - - - *subseksyen*

- - - **siri** (*series*)

- - - - - - - *subsiri*

***spesies*** (*species*)

- - - - - - - *subspesies*

- - - **jenis** (*varietas*)

- - - - - - - *subjenis*

- - - **bentuk** (*forma*)

- - - - - - - *subbentuk*

----

Aturan-aturan *ICBN* digunakan khasnya untuk aras famili dan aras-aras yang lebih rendah, dan pada setakat yang tertentu, untuk aras-aras yang lebih tinggi daripada famili. Lihat juga nama botani deskriptif.

----

Takson untuk aras genus dan aras-aras yang lebih tinggi menerima nama botani dalam satu bahagian (nama kesatuan); takson untuk aras spesies dan aras-aras yang lebih tinggi (tetapi di bawah genus) menerima nama botani dalam dua bahagian (nama dedua); semua takson di bawah aras spesies menerima nama botani dalam tiga bahagian (nama ternar).

----

Untuk kacukan, aras yang sama digunakan untuk namanya, didahului dengan "noto". Notogenus merupakan aras tertinggi yang dibenarkan.

Lihat juga
* Aras (zoologi)
Abdullah Sanusi Ahmad

Allahyarham Tan Sri Dato' Dr. Haji **Abdullah Sanusi bin Ahmad** (30 Januari 1936 – 29 November 2003) merupakan bekas Naib Canselor Universiti Malaya (UM) dan Presiden Universiti Terbuka Malaysia (OUM).

## Biodata
Beliau dilahirkan pada 30 Januari 1936 di Kuala Pilah, Negeri Sembilan dan telah melangsungkan perkahwinan dengan Puan Sri Hashimah Hj Ismail dan dikurniakan 4 orang cahayamata iaitu Faizal, Mudzafar, Redza dan Iskandar. Beliau juga mempunyai 3 orang menantu iaitu Dr.Sharifah Aishah, Dia Fadila dan Ivanna Yazmin. 

Beliau mendapat ijazah pertama beliau dalam bidang Ekonomi, Pengajian Melayu dan Belanda pada 1960 dan 1961 daripada Universiti Malaya Singapura (1960) dan Universiti Malaya Kuala Lumpur (1961). Kemudian beliau mendapat Certificate in Government dan Development, Oxford University, United Kingdom (1967) dan Certificate in Management Services, Royal Institute of Public Administration (London) (1968). Beliau kemudiannya telah melanjutkan pelajaran ke peringkat ijazah kedua di Pittsburg University, Amerika Syarikat dan Southern California University, Amerika Syarikat. Akhirnya beliau menamatkan ijazah kedoktorannya di Southern California Univeristy, Amerika Syarikat.

## Pengalaman
Mendapat pendidikan awal di Tuanku Muhammad School (TMS) , Kuala Pilah, Negeri Sembilan.
Beliau pernah memegang beberapa jawatan penting di dalam kerajaan,antaranya Pengarah Awam Unit Pengurusan Moden dan Tenaga Kerja, Jabatan Perdana Menteri (Apr. 1977-Dis 1980), Setiausaha Am Kementerian Perusahaan Awam (Jan. 1981-Mac 1986), Naib Presiden Sektor Pengurusan Sumber Manusia PETRONAS (Apr 1986-1994), Naib Canselor Universiti Malaya dari tahun 1994 hingga 2000 serta Presiden dan Ketua Eksekutif merangkap Naib Canselor Universiti Terbuka Malaysia (OUM) dari April 2001 hingga 2003.

Dalam sektor koperasi,beliau telah menjadi Ahli Lembaga syarikat-syarikat besar seperti Lembaga Padi dan Beras Negara, Petronas Carigali Sdn.Bhd. dan Nationwide Express Courier Bhd.

## Meninggal dunia

Beliau meninggal dunia pada 29 November 2003 kerana sakit jantung. Allahyarham selamat dikebumikan di Tanah Perkuburan Islam Bukit Kiara, Damansara, Kuala Lumpur pada kira-kira jam 2.00 petang hari berkenaan.

## Hasil tulisan
# Masalah Ekonomi Malaysia (DBP, 1966)
# Peranan Jabatan Mengarang (DBP, 1966)
# Perkembangan Pentadbiran Awam dan Pengurusan - Koleksi Ceramah Umum (DBP, 1994)

## Anugerah yang diterima
# The Kennedy Star (1995)
# D.S.N.S (1981)
# K.M.N (1973)
# P.S.M (1997)

## Lihat Juga

* Naib-naib Canselor Universiti Malaya

## Rujukan

# Majalah Varsiti Universiti Malaya 1997/98
Armen Takhtajan

**Armen Takhtajan** (1910-2009), juga dikenali sebagai **Armen Leonovich Takhtadjan** atau **Takhtadzhian**), ialah seorang ahli botani Soviet-Armenia yang merupakan salah satu tokoh yang paling mustahak dalam evolusi dan taksonomi tumbuhah, serta biogeografi, dalam abad ke-20. Kegemaran-kegemarannya yang lain termasuk morfologi tumbuhan berbunga, paleobotani, dan flora Kaukasia.

Takhtajan bertugas di Institut Botani Komarov, Leningrad, di mana beliau mengembangkan skim pengelasan untuk tumbuhan berbunganya yang menekankan perhubungan filogeni antara tumbuhan-tumbuhan pada tahun 1940. Sistemnya tidak diketahui oleh ahli-ahli botani di dunia Barat sehingga selepas 1950, dan pada lewat 1950-an, beliau memulakan surat-menyurat dan usaha sama dengan Arthur Cronquist, seorang ahli botani Amerika Syarikat yang terkenal untuk skim pengelasan tumbuhannya yang amat dipengaruhi oleh usaha samanya dengan Takhtajan dan ahli-ahli botani yang lain di Komarov.

"Sistem Takhtajan" untuk pengelasan tumbuhan berbunga mengolah tumbuhan-tumbuhan berbunga sebagai satu aras divisi (filum), iaitu *[[Magnoliophyta]]*, yang mempunyai dua kelas, iaitu *[[Magnoliopsida]]* (dikot) dan *[[Liliopsida]]* (monokot). Kedua-dua kelas itu dibahagikan pula kepada subkelas, dan kemudiannya kepada supersusunan, susunan, dan famili. Sistem Takhtajan serupa dengan sistem Cronquist, tetapi lebih rumit pada aras yang lebih tinggi. Takhtajan lebih menyukai susunan dan famili yang lebih kecil untuk membenarkan ciri-ciri dan perhubungan-perhubungan evolusi lebih mudah difahami. Sistem pengelasan Takhtajan masih terpengaruh; umpamanya, sistemnya digunakan oleh Taman Botani Montreal. Selain daripada sistem pengelasan tumbuhan berbunga, Takhtajan juga mengembangkan sebuah sistem kawasan flora.

Takhtajan ialah seorang ahli Akademi Sains Rusia, serta seorang ahli bersekutu asing untuk Akademi Sains Nasional di Amerika Syarikat sejak 1971. 

Ketika nama pengarang dimasukkan dalam penyedutan nama botani, singkatan **Takht.** boleh diletakkan pada nama tajuk karyanya.

## Karya pilihan
* A. Takhtajan, Th.J. Crovello dan A. Cronquist (1986). *Kawasan-kawasan Flora di Seluruh Dunia* ("*Floristic Regions of the World*")
* A. Takhtajan (1991). *Arah-arah aliran Evolusi dalam Tumbuhan Berbunga* ("*Evolutionary Trends in Flowering Plants*") 
* A. Takhtajan (1997) *Kepelbagaian dan Pengelasan Tumbuhan-tumbuhan Berbunga* ("*Diversity and Classification of Flowering Plants*")
Sistem Takhtajan

**Sistem Takhtajan** untuk pengelasan tumbuhan-tumbuhan ialah sebuah sistem taksonomi tumbuhan yang diterbitan oleh Armen Takhtajan, dalam beberapa versi sejak 1950. Sistem ini sering dibandingkan dengan sistem Cronquist. 

Terbitan-terbitan utama Takhtajan ialah:
* 
* 
*  

## Pautan luar
* Sistem Takhtajan di CSDL, Texas . Juga boleh didapati di Norton Brown Herbarium, Maryland (dengan senarai besar untuk kedua-dua sinonim tatanama dan sinonim taksonomi bagi setiap nama dalam sistem itu), 2 , 3
Lading

**Lading** ialah senjata dari kategori parang. Parang Lading merupakan jenis parang yang lebar dan melengkung pada bahagian tengahnya. Matanya tajam di sebelah melengkung keluar dan digunakan sebagai alatan pertanian dan juga sebagai senjata.

## Penggunaannya sebagai senjata
Ia sinonim sebagai senjata di negeri Kedah. Ia juga adalah senjata rasmi aliran Silat Cekak yang berasal dari Kedah. Lading dibuat mengikut ukuran anggota pemakai.  Senjata ini adalah unik di antara kelas senjata berbilah seperti parang dan pedang kerana ciri-ciri fizikal dan cara pemakaiannya yang amat berbeza. 

Mata tajamnya hanya terdapat sekitar 2 atau 3 inci di hujungnya (20%) manakala bahagian lain bilahnnya (80%) adalah tumpul dan digunakan untuk menangkis senjata lawan. Lading digunakan sebagai senjata jarak dekat, tidak seperti parang yang boleh digunakan pada jarak sederhana. Ini adalah kerana ia dihunus terbalik dengan bilahnya dipegang supaya ia selari dengan lengan dan mata tajamnya terletak di tepi siku. 

Ini membolehkan pakar pertempuran jarak dekat seperti seorang pesilat menyembunyikan senjatanya dari pandangan lawan sebelum masuk ke jarak bertempur yang sesuai baginya dan menidakkan kelebihan capaian parang atau pedang yang memerlukan ruang yang besar untuk berfungsi dengan berkesan. Oleh kerana ciri-ciri unik ini, ia digunakan secara menghiris dan hentakan (hulunya yang digenggam boleh digunakan untuk menumbuk) bukan menikam. Sasaran utama adalah rusuk, perut dan tangan lawan. Maklumat lanjut di laman sesawang Seni Silat Cekak Malaysia

## Rujukan


## Pautan luar
* http://www.pahang-delights.com/deadly-weapons-silat.html
* http://www.silatcekak.org.my/index.php/informasi/video-terkini/parang-lading.html
Klad

**Klados** ( "cabang") atau **klad** ialah sepatah istilah dalam bidang kladistik. Untuk tujuan praktik, "klad" biasanya merujuk kepada:
* satu cabang dalam kladogram; kladogram ialah gambar rajah pohon yang dihasilkan oleh penganalisisan klad. 
* kumpulan monofili organisma, *iaitu* sekumpulan organisma yang mempunyai leluhur yang sama, dan termasuk leluhur dan semua keturunannya.

Sebenarnya, klad ialah suatu hipotesis saintifik tentang perhubungan evolusi organisma yang termasuk penganalisisan, berdasarkan data yang dipertimbangkan dalam penganalisisan klad. Oleh itu, klad bergantung kepada data untuk menghasilkannya; sesuatu klad boleh disokong atau dibuktikan salah oleh penganalisisan-penganalisisan kemudian yang menggunakan data yang lain. 

Jika sesuatu klad terbukti kukuh dalam penganalisisan-penganalisisan yang menggunakan jenis-jenis data yang berlainan, klad itu mungkin boleh ditukarkan kepada taksonomi: dengan demikian, klad itu menjadi takson, dan menerima nama formal dan aras sendiri. Idea bahawa semua takson harus merupakan klad telah menerima sokongan yang meluas, tetapi idea itu masih penuh dengan perbalahan. Sesuatu klad mungkin secocok dengan sesuatu takson yang wujud, dan sebaliknya: sila lihat gred.

FiloKod ialah satu percubaan untuk mencipta *Kod* yang akan membenarkan klad untuk mendapat nama formal sendiri.
Arthur Cronquist

**Arthur J. Cronquist** (1919–1992) ialah seorang ahli botani Amerika Utara serta pakar dalam *[[Compositae]]*. Beliau paling dikenali kerana sistem Cronquistnya yang diterbitkan dalam: 
* *Sistem Pengelasan Bersepadu untuk Tumbuhan-tumbuhan Berbunga* ("*An Integrated System of Classification of Flowering Plants*" (1981) dan
* *Evolusi dan Pengelasan Tumbuhan-tumbuhan Berbunga* ("*The Evolution and Classification of Flowering Plants*" (1988).

Dua genus tumbuhan daripada famili bunga matahari (Asteraceae) telah dinamai sempena namanya sebagai penghormatan:
* *[[Cronquistia]] R.M. King (mungkin sinonim untuk *Carphochaete* A. Gray)
* *Cronquistianthus R.M.King & H.Rob. (kekadang termasuk dalam kumpulan *[[Eupatorium]]* L.)
Bombacaceae

**Bombacaceae** ialah nama botani pada aras famili dan, sebagaimana dengan semua nama botani, pembatasan dan taraf taksonnya berbeza-beza mengikut sudut pandangan taksonomi. Nama familinya berdasarkan genus *Bombax*.

Penyelidikan filogeni terkini menunjukkan bahawa Bombacaceae, sebagaimana dibataskan secara tradisi, bukannya suatu kumpulan monofili. Bombacaceae tidak diakui oleh Kumpulan Filogeni Angiosperma pada aras famili, tetapi kebanyakan taksonnya diolah sebagai subfamili Bombacoideae dalam famili Malvaceae *sensu lato* (lihat juga Sterculiaceae dan Tiliaceae). Hubungan yang rapat antara Bombacaceae dan Malvaceae telah lama diketahui tetapi sehingga baru-baru ini, famili-famili tersebut telah dikekalkan sebagai kumpulan-kumpulan yang berasingan dalam kebanyakan sistem pengelasan, dan masih diasingkan dalam banyak sumber rujukan.

Menurut takrif tradisi, famili Bombacaceae termasuk kira-kira 30 genus dengan kira-kira 250 spesies pokok tropika. Sebilangannya mempunyai lilit yang besar, dan digelarkan "pokok botol". Banyak spesies bertumbuh menjadi pokok-pokok yang besar, dengan *Ceiba pentandra* merupai pokok yang tertinggi dengan ketinggian sebanyak 70 meter. Banyak daripada genus-genus Bombacaceae memainkan peranan komersil yang penting, dan menghasilkan kayu balak, buah-buahan atau serat yang berguna. Famili ini terkenal untuk sebilangan kayu keras komersil yang paling lembut, khususnya balsam (*Ochroma lagopus*). *[[Durio zibethinus]]*, sejenis spesies durian, amat termasyhur untuk rasanya yang lebih baik daripada baunya. Pada suatu masa, serat kapuk digunakan untuk membuat pelampung keselamatan. Baobab (*Adansonia* spp.) merupakan ikon yang penting di beberapa bahagian Afrika, Australia dan Madagascar, disebabkan batangnya yang amat kuat. Ciri pokok ini merupakan mekanisme untuk menyimpan air dengan lebih berkesan.

## Genus
* *[[Adansonia]]* L.
* *[[Aguiaria]]* Ducke
* *[[Bernoullia]]* Oliv.
* *[[Bombacopsis]]* Pittier
* *[[Bombax]]* L.
* *[[Boschia]]* Korth.
* *[[Camptostemon]]* Mast.
* *[[Catostemma]]* Benth.
* *[[Cavanillesia]]* Ruiz & Pav.
* *[[Ceiba]]* Mill.
* *[[Chorisia]]* Kunth
* *[[Coelostegia]]* Benth.
* *[[Durio]]* Adans.
* *[[Eriotheca]]* Schott & Endl.
* *[[Gyranthera]]* Pittier
* *[[Huberodendron]]* Ducke
* *[[Kostermansia]]* Soegeng
* *[[Lahia]]* Hassk.
* *[[Matisia]]* Bonpl.
* *[[Neesia]]* Blume
* *[[Neobuchia]]* Urb.
* *[[Ochroma]]* Sw.
* *[[Pachira]]* Aubl.
* *[[Patinoa]]* Cuatrec.
* *[[Phragmotheca]]* Cuatrec.
* *[[Pseudobombax]]* Dugand
* *[[Quararibea]]* Aubl.
* *[[Rhodognaphalon]]* (Ulbr.) Roberty
* *[[Scleronema]]* Benth.
* *[[Septotheca]]* Ulbr.

## Rujukan
* Bombacaceae dalam laman web L. Watson and M.J. Dallwitz (sejak 1992) *Famili-famili tumbuhan berbunga: pemerian*.
Kod Antarabangsa Tatanama Botani

***Kod Antarabangsa Tatanama Botani*** (*ICBN*) merupakan satu set aturan dan cadangan yang berkaitan dengan nama botani formal untuk tumbuhan-tumbuhan. Tujuannya adalah bahawa setiap kumpulan taksonomi tumbuhan (takson) harus mempunyai hanya satu nama benar yang diterima secara sejagat. Nilai sebuah nama saintifik terdiri daripada fakta bahawa ia merupakan sebuah label; namanya tidak harus mempunyai nilai deskriptif, ataupun tepat.

* Prinsip yang menjadi pedoman untuk tatanama botani ialah keutamaan. *ICBN* menetapkan tarikh permulaan rasmi untuk tatanama tumbuhan sebagai 1 Mei 1753, iaitu tarikh penerbitan *[[Species Plantarum]]* oleh Linnaeus (atau tarikh-tarikh yang lebih lewat untuk kumpulan-kumpulan dan aras-aras yang tertentu).
* Nama botani ditetapkan pada setiap takson melalui jenis. Jenis-jenis hampir selalu merupakan bahan-bahan tumbuhan yang kering dan biasa disimpan dan dipeliharakan di dalam herbarium. Banyak koleksi jenis boleh dilihat dalam talian di tapak web herbarium yang berkaitan.

Kedua-dua prinsip ini dikawal dan dihadkan. Untuk mengelakkan kesan-kesan keutamaan yang tidak diingini, pemuiharaan nama adalah mungkin. Tidak terdapat banyak peraturan yang ketat untuk aras-aras yang lebih tinggi daripada aras famili (untuk contohnya, sila lihat nama botani deskriptif).

*ICBN* hanya boleh ditukar oleh Kongres Antarabangsa Botani (IBC), bersama-sama dengan Persatuan Antarabangsa Taksonomi Tumbuhan yang membekalkan infrastruktur sokongan. Edisi terkini ialah *Kod St. Louis* (2000) yang boleh didapati dalam talian. Ini berdasarkan keputusan-keputusan IBC XVI di St. Louis pada tahun 1999. Kod ini didahului oleh *Kod Tokyo* (1994) yang juga boleh didapati dalam talian. Menyusul IBC XVII di Vienna pada tahun 2005, *Kod Vienna* (2006) akan diterbitkan. Setiap edisi baru menggantikan edisi-edisi yang dahulu dan diundurkan tarikh ke 1753 (kecuali jika dihadkan dengan nyata).

Tatanama botani tidak mempunyai sebarang kaitan dengan tatanama zoologi dan bakteriologi yang ditentukan oleh kod masing-masing (sila lihat Kod Tatanama). *ICBN* digunakan bukan sahaja untuk tumbuhan-tumbuhan seperti yang ditakrif sekarang, tetapi juga untuk organisma-organisma lain yang dikaji oleh ahli-ahli botani. Ini termasuk:
* alga hijau-biru (*[[Cyanobacteria]]*); 
* kulat, termasuk citrid, oomiset, dan kulapuk lendir; 
* protista fotosintesis; dan 
* kumpulan-kumpulan bukan fotosintesis yang berkaitan dengan taksonomi. Terdapat peruntukan-peruntukan khas dalam *ICBN* untuk sebilangan kumpulan ini, seperti yang terdapat untuk fosil. 

Tumbuhan-tumbuhan tanaman mempunyai kod yang berasingan. Ini memberikan peraturan-peraturan dan cadangan-cadangan tambahan.

## Pautan luar
* *[http://www.bgbm.fu-berlin.de/iapt/nomenclature/code/tokyo-e Kod Tokyo]* (1994)
* *[http://www.bgbm.fu-berlin.de/iapt/nomenclature/code/SaintLouis/0000St.Luistitle.htm Kod St. Louis]* (2000)
*  [fail pdf]
Niat baik

*Rencana ini mengenai konsep niat baik. Untuk polisi rasmi Wikipedia mengenai niat baik, silalah rujuk 



*'Niat baik**, atau dalam [[bahasa Latin]]nya ***bona fides*''', ialah keadaan mental dan moral keamanahan dan kepercayaan terhadap kebenaran atau kesalahan suatu usul atau badan pendapat atau kejujuran atau kekurangan dalam suatu tindakan kelakuan walaupun kepercayaan berkenaan secara objektifnya tidak didasari. Konsep ini penting dalam undang-undang.

Seseorang yang bertindak dalam niat baik menurut perundangan positivisme (atau sesetengah cabang undang-undang semula jadi) dikatakan telah melakukan kesalahan tidak sengaja, dan sejurusnya diputuskan sebagai tidak perlu rasa bersalah. Timbangan ini sentiasa diamalkan untuk menentukan setakat mana hak atau tanggungjawab yang bermaharajalela dalam pelbagai perhubungan antara manusia, seperti kontrak (common law) dan undang-undang tanggungjawab (sistem perundangan sivil). Pada hakikatnya, niat baik telah dikenal pasti sebagai ciri penting suatu kontrak, dan pihak-pihak dianggap mesti melakukan dengan niat baik tanggungjawab mereka dibawahnya.

Dalam hal preskripsi, niat baik dianggap sebagai keperluan yang tidak boleh diketepikan mengenai persoalan mendapat wilayah atau membebaskan diri daripada suatu bebanan. Tambahan pula, dalam pemutusan tugas yang tertanggungjawab atas seorang yang dirinya mendapat harta seorang lain, pengetahuan diambil mengenai niat baik bila mana perbicaraan mula dan selesai.

Sebagai kebebasan kontrak positif, prinsip ini bermakna bahawa pembentukan suatu contrak dan pilihan istilah ialah hasil kehendak bebas pihak-pihak terlibat. Kebebasan kontrak mengakui persaingan antara pihak kontrak sendiri berkenaan syarat-syarat kontrak, tetapi harga penguatkuasaan semula pendikarian dan inisiatif yang sebalik apa-apa persaingan, tidak mutlak.

Tetapi, penting untuk dipertunjukkan bahawa konsep niat baik tidak wujud di bawah Common Law Inggeris. Tidak seperti kebanyakan negara Eropah lain, Common Law Inggeris (dibawah hala tuju House of Lords) telah banyak kali memutuskan bahawa konsep ini tidak perlu dipakai.
Pokok Punggai Daun Besar

**Pokok Punggai Daun Besar** merupakan sejenis tumbuhan yang terdapat di hutan  Malaysia serta di negara-negara ASEAN yang lain. Nama botaninya *Coelostegia borneensis Becc*.  

## Rujukan
  

## Lihat juga
* Senarai pokok
Kabinet Abdullah ketiga

Kabinet Malaysia 2006 adalah kabinet yang dilantik berkuatkuasa 14 Februari 2006 sehingga 15 Februari 2008.

## Senarai anggota
Senarai portfolio dalam kabinet adalah seperti berikut:-

### Menteri & Timbalan Menteri

### Penasihat-penasihat dan Duta Khas Perdana Menteri

# Penasihat kepada Perdana Menteri (Agama) : Tan Sri Dr Abdul Hamid Othman

## Lihat juga
* Kabinet Malaysia
* Kabinet Persekutuan Tanah Melayu 1955
* Kabinet Malaysia 1957
* Kabinet Mahathir pertama
* Kabinet Mahathir kedua
* Kabinet Malaysia 2009
* Kabinet Malaysia 2008
* Kabinet Malaysia 2013
* Kabinet Malaysia 2015

## Rujukan

## Pautan luar
Nama botani

**Nama botani** ialah nama formal yang mematuhi aturan *[[Kod Antarabangsa Tatanama Botani]]* (ICBN). Walaupun nama botani juga digelarkan sebagai "nama saintifik", istilah "nama saintifik" mempunyai maksud yang lebih meluas dan merangkumi nama zoologi,  nama bakteriologi, dan nama virus.

Nama botani adalah tetap, tetapi kumpulan taksonominya tidak. Dengan kata yang lain, sesuatu nama botani boleh merujuk kepada beberapa kumpulan yang mempunyai saiz, pembatasan, dan peletakan taksonomi yang berbeza-beza. Ini bergantung kepada sudut pandangan taksonomi atau sistem taksonominya. Kebanyakan pengarang menganggap famili *Pentaphylacaceae* sebagai terdiri daripada satu spesies sahaja, tetapi sebuah terbitan baru-baru ini memasukkan 342 spesies. Nama botani pada dirinya ditetapkan oleh jenis, sedangkan sifat takson yang diliputi ditentukan oleh ahli taksonomi. 

Bergantung kepada aras, nama-nama botani boleh mempunyai satu bahagian (genus dan aras yang lebih tinggi), dua bahagian (spesies dan aras yang lebih tinggi, tetapi lebih rendah daripada aras genus), atau tiga bahagian (aras-aras di bawah aras spesies): 

;dalam satu bahagian
: *Plantae* (tumbuhan-tumbuhan)
: *Hepaticae* (lumut hati)
: *Magnoliopsida* (kelas, termasuk famili *[[Magnoliaceae]]*)
: *Liliidae* (subkelas, termasuk famili *[[Liliaceae]]*)
: *Coniferae* (pokok konifer)
: *Fagaceae* (famili pokok oak)
: *Leguminosae* (famili kacang pea atau kekacang)
: *Betula* (genus pokok bic)

;dalam dua bahagian
: *Acacia* subg. *Phyllodineae* (pial)
: *Gossypium barbadense* (kapas Mesir)

;dalam tiga bahagian:
:*Theobroma cacao* subsp. *koko* (coklat kriolo)

Satu nama dalam tiga bahagian, iaitu nama untuk takson infraspesies (di bawah aras spesies) memerlukan "istilah penghubung" untuk menunjukkan arasnya. Dalam contoh *Theobroam* di atas, istilan penghubungnya ialah "subsp." (untuk subspesies). Dalam bidang botani, terdapat banyak aras di bawah aras spesies (dalam bidang zoologi, terdapat hanya satu aras, iaitu subspesies dan oleh itu, "istilah penghubung" tidak diperlukan). Nama untuk "subdivisi genus" juga memerlukan istilah penghubung (dalam contoh *Acacia* di atas, istilah penghubungnya  ialah "subg.", subgenus). Istilah penghubung tidak merupakan sebahagian nama botani.

Sesuatu nama takson boleh mengambil bentuk melebihi tiga bahagian: "*Saxifraga aizoon* var.  *aizoon* subvar.  *brevifolia* f.  *multicaulis* subf.  *surculosa* Engl. & Irmsch." tetapi ini merupakan pengelasan, bukan nama botaninya yang formal. Nama botaninya ialah *Saxifraga aizoon* subf.  *surculosa* Engl. & Irmsch. (*ICBN*, Perkara 24, Ex 1)

Nama-nama botani bercetak sering ditulis dengan huruf condong. Gaya yang diberikan oleh *ICBN* ialah untuk menggunakan huruf condong untuk semua nama botani. Bagaimanapun, secara amalan, banyak gaya dalaman yang berbeza-beza telah digunakan untuk mengatur huruf nama botani, dan banyak terbitan tidak menggunakan huruf condong untuk nama-nama aras yang lebih tinggi daripada genus.
Lim Keng Yaik

Mendiang Tun Dato' Seri Dr. **Lim Keng Yaik** (8 April 1939 &mdash; 22 Disember 2012) merupakan bekas Presiden Parti Gerakan Rakyat Malaysia dan Menteri Tenaga, Air dan Telekomunikasi.

## Kehidupan awal
Tun Dr. Lim Keng Yaik telah dilahirkan di Tapah, Perak. Beliau mendapat pendidikan awal di St. Micheal Institution, Ipoh mulai tahun 1947 hingga 1957. Beliau kemudian melanjutkan pengajian ke Queens University, Belfast di Ireland dan bidang perubatan dan surgeri (MBB.Ch) dari tahun 1958 hingga 1964. Beliau juga telah memperolehi Ijazah Doktor Falsafah (PhD) daripada universiti yang sama pada tahun 1995.

## Kerjaya
Tun memulakan kerjaya profesional sebagai Pegawai Perubatan pada tahun 1965 hingga 1971. Pada tahun 1972, beliau telah dilantik sebagai Senator Dewan Negara hingga tahun 1978. Sepanjang perlantikannya itu, beliau pernah diberi tanggungjawab sebagai Menteri Tugas-Tugas Khas mulai tahun 1972 hingga 1973.

## Politik
Tun merupakan bekas Presiden Parti Gerakan Rakyat Malaysia (GERAKAN) yang berkhidmat sejak tahun 1980 hingga 2007. Beliau juga pernah dilantik sebagai Timbalan Presiden GERAKAN dari tahun 1976 hingga 1980.

Beliau mula menyertai politik pada tahun 1968 dengan menyertai parti MCA. Pada tahun 1972, beliau dilantik sebagai Menteri Tugas-tugas Khas (berkenaan Kampung Baru dan Darurat). Kemudian pada tahun 1973, beliau dipecat daripada MCA kerana menentang Presiden ketika itu,Tun Tan Siew Sin kerana terlibat dalam penentangan  gerakan reformasi MCA.

Pada tahun yang sama, beliau telah menyertai parti GERAKAN dan telah dilantik sebagai Pengerusi GERAKAN bhagian Ulu Kinta.

Beliau juga pernah memegang jawatan sebagai Senator antara tahun 1971 dan 1977 selama 12 penggal.

Seterusnya, beliau diberi peluang bertanding atas tiket Barisan Nasional dan menang dikerusi DUN Jalong, Perak pada Pilihan Raya Umum 1978. Setelah itu, beliau dilantik sebagai Ahli Majlis Mesyuarat Kerajaan Negeri Perak (AMMK). Beliau berjaya mempertahankan kedudukannya sebagai ADUN Jalong dan AMMK Perak pada penggal berikutnya hingga tahun 1986.

Pada Pilihan Raya Umum 1986, beliau telah bertukar ke Parlimen Beruas hingga kini dan dilantik sebagai Menteri Perusahaan Utama hingga tahun 2004.

Pada Pilihan Raya Umum ke-11 lalu, beliau telah berjaya mempertahankan kemenangannya di Parlimen Beruas buat kali ke empat berturut-turut setelah menewaskan calon Parti Tindakan Demokratik (DAP) Nga Hock Chech dengan kelebihan undi 4,564 undi.

## Aktiviti kemasyarakatan
Selain itu juga, beliau turut terlibat dalam aktiviti sosial seperti menjadi Naib Presiden Persekutuan Wusyu Dunia dan Pengerusi Persatuan Negara-Negara Pengeluar Timah.

## Keluarga
Tun telah mendirikan rumahtangga bersama Toh Puan Wong Yoon Chuan dan dikurniakan tiga orang anak. Salah seorangnya, Lim Si Pin pernah menjadi ketua Pemuda Gerakan.

## Keputusan pilihan raya

## Rujukan

## Pautan luar
* Laman Web Kerajaan 
* http://pmr.penerangan.gov.my/custom.cfm?name=lihatbiodatadetail.cfm&id=13
Syed Hamid bin Syed Jaafar Albar

Tan Sri Dato' Seri Dr. Syed **Hamid bin** Tan Sri Dato' Syed **Jaafar Albar** ( **; lahir 15 Januari 1944) merupakan seorang ahli politik Malaysia dan mantan Menteri Dalam Negeri. Beliau pernah menjadi Menteri Luar Malaysia (1999-2008) dan kini menjadi Duta khas Pertubuhan Kerjasama Islam (OIC) ke Myanmar. Beliau juga Pengerusi Suruhanjaya Pengangkutan Awam Darat (SPAD).

Beliau ialah seorang ahli Majlis Tertinggi UMNO, parti utama dalam perikatan Barisan Nasional. Beliau juga merupakan ahli Parlimen Kota Tinggi. Beliau dilahirkan di Kampung Melayu Air Hitam, Pulau Pinang, Malaysia. Bapanya Tan Sri Syed Jaafar Albar, juga merupakan ahli politik Malaysia. Syed Hamid berketurunan Arab-Minang (daripada Syed Jaafar Albar, bapanya berasal dari Sumatera Barat, Indonesia) Pada 2009, beliau digugurkan daripada jemaah menteri Malaysia.

## Kerjaya politik
Syed Hamid Albar telah aktif dalam UMNO semenjak zaman pelajar lagi. Sebagai seorang pelajar, beliau membina sebuah kelab bagi para ekspatriat dan pelajar dari Malaysia di London. Kemudian, beliau menjadi ahli Majlis Tertinggi UMNO pada 1986. Dalam tahun 1995, beliau telah dilantik sebagai Menteri Pertahanan Malaysia dan pada tahun 1999, beliau telah dilantik sebagai Menteri Luar Negeri sebelum menjawat jawatan Menteri Dalam Negeri pada Mac 2008.

## Pilihan raya Malaysia 2008
Dalam Pilihan Raya Umum Malaysia 2008, Syed Hamid Syed Jaafar Albar bertanding menggunakan tiket Barisan Nasional/UMNO. Beliau telah bertanding di kawasan parlimen Kota Tinggi, negeri Johor. Syed Hamid Bin S Jaafar Albar telah menang dengan mendapat undian sebanyak 22682.

Calon lawan ialah Onn Jaafar daripada PAS yang mendapat 3,721 undian telah kalah. Peratus pengundi yang keluar ialah  79 %. Bilangan undi rosak sebanyak 653.

## PhD tentang Dr Mahathir
Pada 21 September 2014, Syed Hamid Syed Jaafar Albar menerima Ijazah Doktor Falsafah (PhD) daripada Universiti e Asia (AeU) di Kuala Lumpur. Tesis beliau bertajuk "Kepentingan Negara dalam Polisi Luar Malaysia: Era Mahathir (1981-2003) iaitu semasa Syed Hamid menjadi Menteri Luar Malaysia (1999-2008). Beliau menjadi Duta khas Pertubuhan Kerjasama Islam (OIC) ke Myanmar. Tesis itu disiapkan dari 2011 hingga 2013. Walaupun Malaysia negara kecil, tapi ia berjaya menjadi 'negara kuasa tengah', idea serta peranannya diiktiraf sama ada di peringkat rantau atau antarabangsa.

## Parti Pribumi Bersatu Malaysia
Beliau telah dilantik sebagai Pengerusi Jawatankuasa Pemilihan Parti BERSATU pada 10 Ogos 2018 lalu.

## Keputusan pilihan raya

## Rujukan
Chan Kong Choy

Tan Sri **Chan Kong Choy** (lahir 17 Mei 1955) ialah ahli politik Malaysia berketurunan Cina. Beliau merupakan mantan Menteri Pengangkutan Malaysia (2003-2008), mantan Ahli Parlimen  selama tiga penggal (1995-2008), mantan Ahli Parlimen  selama sepenggal (1990-1995) dan mantan ADUN  selama sepenggal (1986-1990). Di peringkat parti beliau merupakan mantan Timbalan Presiden MCA sehingga tahun 2008.

## Latar belakang
Chan Kong Choy dilahirkan di Bentong, Pahang pada 17 Mei 1955. Beliau memulakan alam persekolahan pada tahun 1962 di Sekolah Rendah Jenis Kebangsaan Khai Mun Pagi, Bentong. Selepas menamatkan pengajian di Sekolah Menengah Sulaiman di Bentong, beliau mengikuti Pengajian Tiong Hua di Universiti Malaya dan dianugerahkan Ijazah Sarjana Muda dengan kepujian pada 1979.

Y.Bhg. Tan Sri Chan Kong Choy memulakan karier sebagai Pensyarah di Universiti Putra Malaysia pada tahun 1980. Beliau kemudian diberi kepercayaan sebagai Setiausaha Politik Menteri Perumahan dan Kerajaan Tempatan, menggantikan mendiang Dato' Chan Sing Sun pada tahun 1986. Bermula dari situ, kerjaya politik beliau terus bergemerlapan dan seterusnya dicalonkan bertanding di kerusi Dewan Undangan Negeri Tanah Rata pada tahun 1986. Beliau menang kerusi berkenaan dan dilantik sebagai Ahli Majlis Mesyuarat Kerajaan Negeri Pahang.

## Politik
Sepanjang pembabitan dalam MCA, Chan Kong Choy telah memegang beberapa jawatan penting dalam parti. Pada tahun 1989 beliau dilantik sebagai Timbalan Pengerusi MCA Negeri Pahang sebelum dipilih sebagai Ketua Pemuda MCA Malaysia pada tahun 1990. Selain itu, beliau turut diberi kepercayaan memimpin MCA Negeri Terengganu pada tahun 1991.

Chan Kong Choy dilantik sebagai Timbalan Menteri Kebudayaan, Kesenian dan Pelancongan pada tahun 1990 selepas memenagi kerusi Parlimen Lipis. Pada penggal berikutnya beliau dipilih mewakili Parlimen Selayang dan dilantik sebagai Timbalan Menteri Kewangan selepas Pilihan Raya Umum 1999 sebelum diberikan mandat sebagai menteri penuh setelah dilantik sebagai Menteri Pengangkutan pada bulan Jun 2003.

Kejayaan membantu Barisan Nasional mencapai kemenangan pada Pilihan Raya Umum ke-11 telah membakar semangat Tan Sri Chan Kong Choy untuk berkhidmat kepada rakyat dan negara. Beliau yang merupakan Timbalan Presiden MCA Malaysia, berikrar memikul mandat yang diberi dengan ikhlas dan gigih berpandukan matlamat Wawasan 2020.

Selain itu, beliau juga akan terus berusaha memastikan kesejahteraan dan keharmonian rakyat dan bekerjasama dengan semua pihak bagi mengenal pasti permasalahan rakyat dan mencari jalan penyelesaian untuk mengatasinya. Beliau yang kini merupakan Presiden Persatuan Ping Pong Malaysia merangkap Naib Presiden Kesatuan Ping Pong ASEAN telah mendirikan rumahtangga bersama Puan Sri Lai Yoke Lan dan dikurniakan empat orang cahaya mata.

Beliau amat mengagumi karisma dan ketokohan Tun Abdullah Haji Ahmad Badawi, Tun Dr. Mahathir Mohamad serta mendiang Deng Xiao Peng. Bagi memanfaatkan masa lapang, beliau gemar membaca dan bermain golf.

## Keputusan pilihan raya

## Rujukan

## Pautan luar
* http://pmr.penerangan.gov.my/custom.cfm?name=lihatbiodatadetail.cfm&id=21
Malpighiales

**Malpighiales** ialah salah satu susunan tumbuhan berbunga terbesar yang mengandungi sekitar 36 keluarga dan lebih daripada  spesies iaitu sekitar 7.8% eudikot. Susunan ini sangat rencam iaitu merangkumi tumbuhan-tumbuhan yang berbeza-beza, seperti pokok dedalu, violet, *[[poinsettia]]*, *[[manchineel]]*, pakma, koka, dan sukar dikenal pasti kecuali dengan bukti filogenik molekul.

## Famili
* Achariaceae
* Balanopaceae
* Bonnetiaceae
* Calophyllaceae
* Caryocaraceae
* Centroplacaceae
* Chrysobalanaceae
*Clusiaceae atau manggis-manggisan
* Ctenolophonaceae
* Dichapetalaceae
* Elatinaceae
* Erythroxylaceae (famili koka)
* Euphorbiaceae atau getah-getahan
* Euphroniaceae
* Goupiaceae
* Humiriaceae
* Hypericaceae
* Irvingiaceae
* Ixonanthaceae
* Lacistemataceae
* Linaceae
* Lophopyxidaceae
* Malpighiaceae
* Ochnaceae
* Pandaceae atau pandan-pandanan
* Passifloraceae (keluarga markisa)
* Peraceae
* Phyllanthaceae atau cermai-cermaian
* Picrodendraceae
* Podostemaceae
* Putranjivaceae
* Rafflesiaceae atau pakma-pakmaan
* Rhizophoraceae atau bakau-bakauan
* Salicaceae atau dalu-daluan
* Trigoniaceae
* Violaceae (famili violet)

## Rujukan
Myrtales

**Myrtales** ialah sebuah susunan tumbuhan berbunga yang tergolong dalam kumpulan rosid untuk dikotiledon. Famili-famili yang tersenarai di bawah merupakan famili yang tipikal untuk pengelasan-pengelasan yang lebih baru. 

Sistem Cronquist yang lebih lama memberikan komposisi yang sama, tetapi memasukkan Thymelaeaceae juga dan mengecualikan famili Vochysiaceae yang dimasukkan dalam susunan Polygalales. Famili-famili Sonneratiaceae, Trapaceae, dan Punicaceae dikeluarkan daripada susunan Lythraceae, manakala famili Psioxylaceae dan Heteropyxidaceae dianggap sebagai sebahagian Myrtaceae, dan Memecyclaceae sebagai sebahagian Melastomataceae.

## Famili
* Famili Alzateaceae
* Famili Combretaceae
* Famili Crypteroniaceae
* Famili Heteropyxidaceae
* Famili Lythraceae (famili Loosestrife dan pokok buah delima)
* Famili Melastomataceae
* Famili Memecylaceae
* Famili Myrtaceae (famili Myrtle)
* Famili Oliniaceae
* Famili Onagraceae (famili bunga primrose)
* Famili Penaeaceae
* Famili Psiloxylaceae
* Famili Rhynchocalycaceae
* Famili Vochysiaceae

## Rujukan
* Conti, Elena; Erikkson, Torsten; Schonenberger, Jurg; Sytsma, Kenneth J; dan Baum, David A. Early Tertiary Out-of-India Dispersal of Crypteroniaceae: Evidence from Phylogeny and Molecular Dating. (*Penyebaran Tertier Awal bagi Crypteroniaceae Dari India: Bukti-bukti daripada Filogeni dan Pentarikhan Molekul*) *Evolution*, 56(10), 2002, m.s. 1931–1942
* Schönenberger, Jürg and Conti, Elena. Molecular phylogeny and floral evolution of Penaeaceae, Oliniaceae, Rhynchocalycaceae, and Alzateaceae (Myrtales) (*Filogeni molekul dan evolusi flora...*). *American Journal of Botany*. 2003;90:293-309.
Sapindales

**Sapindales** ialah nama botani untuk sebuah susunan tumbuhan berbunga. 

## Famili
### Menurut sistem APG II
Sistem APG II 2003 memasukkan Sapindales dalam klad eurosid II (dalam rosid, dalam eudikot). Dalam sistem ini, Sapindales merangkumi famili-famili  yang berikut:
* Anacardiaceae
* Biebersteiniaceae
* Burseraceae
* Kirkiaceae
* Meliaceae
* Nitrariaceae (+ Peganaceae dan Tetradiclidaceae)
* Rutaceae
* Sapindaceae
* Simaroubaceae

("+ ..." = segregat tidak wajib untuk famili sebelumnya)

### Menurut sistem Cronquist
Sistem Cronquist 1981 menggunakan pembatasan yang agak berbeza, dan merangkumi famili-famili yang berikut:

* Staphyleaceae
* Melianthaceae
* Bretschneideraceae
* Akaniaceae
* Sapindaceae
* Hippocastanaceae
* Aceraceae
* Burseraceae
* Anacardiaceae
* Julianiaceae
* Simaroubaceae
* Cneoraceae
* Meliaceae
* Rutaceae
* Zygophyllaceae

Perbezaan dengan sistem APG II tidaklah sebesar seperti yang dilihat kerana tumbuhan-tumbuhan dalam famili Aceraceae dan Hippocastanaceae masih dikekalkan dalam susunan sistem APG II ini. Kedua-dua sistem merangkumi famili Sapindaceae. 

Spesies yang kini dimasukkan dalam famili Nitrariaceae oleh sistem Cronquist juga merupakan sebahagian susunan ini (sebagai sebahagian famili Zygophyllaceae), sedangkan spesies-spesies yang kini berada dalam famili Kirkiaceae juga dimasukkan (sebagai sebahagian famili Simaroubaceae).

Ahli-ahli Sapindales yang terkenal termasuk:
* pokok Sitrus; 
* Mapel dan *[[Aesculus]]* 
* Mangga dan gajus 
* pokok kemenyan dan pokok mira
* pokok mahogani.
VK Mobile

**VK Mobile** merupakan sebuah tapak telefon bimbit yang diusahakan 2001. "VK" bererti "Victory Korea".

## Videz anke
*SK Telecom
*KTF
*LG Telecom
*Anycall
*SK Teletech
*Motorola
*Pantech Curitel
*Cyon
*KTF Ever

## Pautan luar
*VK Mobile Homepage
Rosales

:*Untuk kawasan perbandaran Filipina, sila lihat [[Rosales, Pangasinan]]*.

**Rosales** merupakan sebuah susunan tumbuhan berbunga. Susunan ini merangkumi famili jenis ros, iaitu Rosaceae, yang terdiri daripada sembilan famili yang telah menunjukkan hubungan yang rapat antara satu sama lain dalam sebuah analisis genetik yang dilaksanakan oleh Kumpulan Filogeni Angiosperma (APG). Famili-famili itu adalah seperti berikut: 
# Barbeyaceae
# Cannabaceae (famili hem)
# Dirachmaceae
# Elaeagnaceae
# Moraceae (famili mulberi)
# Rosaceae (famili ros)
# Rhamnaceae (famili buckthorn)
# Ulmaceae (famili elm)
# Urticaceae (famili netel)

Analisis APG juga menunjukkan bahawa susunan Urticales dalam sistem Cronquist yang lama sebenarnya harus dimasukkan dalam susunan Rosales. Dalam pengelasan APG, ahli-ahli Rosales yang terkenal termasuk:
* Ros 
* Strawberi, beri hitam dan raspberi
* epal dan pir 
* plum, persik dan aprikot
* badam 
* rowan dan hawthorn; 
* elm 
* Buah tin; 
* Netel 
* Hop dan kanabis.

Selain daripada itu, sistem APG merupakan suatu perubahan yang besar untuk pembatasan Rosales dalam sistem Cronquist.

## Sistem Cronquist
Famili-famili dalam sistem Cronquist di bawah telah dialihkan oleh APG ke berbagai-bagai susunan yang lain. Famili dan/atau susunan yang kini diiktirafkan oleh APG ditunjukkan dengan tanda kurung:

* Alseuosmiaceae (Asterales)
* Anisophylleaceae (Cucurbitales)
* Brunelliaceae (Oxalidales)
* Bruniaceae (famili ini tidak diberikan aras dalam Euasterids II)
* Byblidaceae (Lamiales)
* Cephalotaceae (Oxalidales)
* Chrysobalanaceae (Malpighiales)
* Columelliaceae (famili ini tidak diberikan aras dalam Euasterids II)
* Connaraceae (Oxalidales)
* Crassulaceae (Saxifragales)
* Crossosomataceae (famili ini tidak diberikan aras dalam Rosids)
* Cunoniaceae (Oxalidales)
* Davidsoniaceae (Cunoniaceae, Oxalidales)
* Dialypetalanthaceae (Rubiaceae, Gentianales)
* Eucryphiaceae (Cunoniaceae, Oxalidales)
* Greyiaceae (Melianthaceae, Geraniales)
* Grossulariaceae (Saxifragales)
* Hydrangeaceae (Cornales)
* Neuradaceae (Malvales)
* Pittosporaceae (Apiales)
* Rhabdodendraceae (Caryophyllales)
* Rosaceae 
* Saxifragaceae (Saxifragales)
* Surianaceae (Fabales)
Solanales

**Solanales** merupakan sebuah susunan tumbuhan berbunga yang termasuk dalam kumpulan asterid dikotiledon. Sebilangan sumber menggunakan nama **Polemoniales** untuk susunan ini.

Famili-famili yang berikut telah dimasukkan dalam sistem-sistem taksonomi yang lebih baru:

* Famili Solanaceae (famili Pokok Nightshade; termasuk Nolanaceae)
* Famili Convolvulaceae (famili Pokok Seri Pagi)
* Famili Montiniaceae
* Famili Sphenocleaceae
* Famili Hydroleaceae

Ahli-ahli Solanales yang terkenal termasuk ubi kentang dan ubi keledek, tomato, tembakau, dan petunia.

Di bawah sistem Cronquist yang lebih lama, ketiga-tiga famili yang terakhir di bawah dimasukkan dalam susunan lain, dan sebilangan yang lain telah dimasukkan dalam susunan ini:

* Famili Duckeodendraceae
* Famili Nolanaceae
* Famili Cuscutaceae
* Famili Retziaceae
* Famili Menyanthaceae
* Famili Polemoniaceae
* Famili Hydrophyllaceae

## Rujukan
* ITIS 
* Systema Naturae 2000 

## Pautan luar
Laurales

***Laurales*** ialah nama botani untuk sebuah susunan tumbuhan berbunga yang sentiasa merangkumi famili *[[Lauraceae]]*. Pada masa dahulu, susunan ini tidak diakui oleh sistem taksonomi tumbuhan dan kadang kala dimasukkan ke dalam susunan *[[Magnoliales]]*.

## Pengolahan sistem taksonomi tumbuhan
### Sistem APG II
Sistem APG II 2003 tidak menukarkan sistem APG 1998 dan memasukkan susunan Laurales dalam klad **[[magnoliid]]**, dan oleh itu, dikecualikan daripada eudikot. Sistem ini menggunakan pembatasan seperti berikut: 

*: famili *[[Atherospermataceae]]*
*: famili *[[Calycanthaceae]]*
*: famili *[[Gomortegaceae]]*
*: famili *[[Hernandiaceae]]*
*: famili *[[Lauraceae]]* 
*: famili *[[Monimiaceae]]*
*: famili *[[Siparunaceae]]*

Susunan ini merangkumi 2,500-2,800 spesies daripada 85-90 genus dan terdiri daripada tujuh famili pokok dan pokok renek. Kebanyakan spesies ini adalah tropika atau subtropika, walaupun beberapa genus juga boleh didapati di kawasan iklim sederhana.

Fosil Laurale yang terawal adalah daripada Zaman Batu Kapur. Adalah mungkin bahawa keasalan yang kuno ini merupakan salah satu daripada sebab mengapa susunan ini mempunyai morfologi yang amat berbeza-beza. Sebenarnya, tidak terdapatnya satu ciri morfologi yang diketahui yang dapat menyatukan kesemua tumbuhan *Laurales* pada masa ini.

### Sistem Cronquist
Sistem Cronquist 1981 memasukkan susunan *Laurales* dalam subkelas *[[Magnoliidae]]* di bawah kelas *[[Magnoliopsida]]* [=dikotiledon] dan menggunakan pembatasan yang berikut:

*: famili *[[Amborellaceae]]* 
*: famili *Calycanthaceae*
*: famili *Gomortegaceae*
*: famili *Hernandiaceae*
*: famili *[[Idiospermaceae]]*
*: famili *Lauraceae* 
*: famili *Monimiaceae*
*: famili *[[Trimeniaceae]]*

Perubahan yang dibuat oleh APG tidak sebegitu besar berbanding kelihatannya: tumbuhan-tumbuhan dalam famili *Atherospermataceae* dan *Siparunaceae* telah pun berada dalam famili Cronquist. Famili *Idiospermaceae* dalam sistem Cronquist tetap merupakan sebahagian famili *Calycanthaceae*. 

## Rujukan
* K.J. Perleb (1826). *Lehrbuch der Naturgeschichte des Pflanzenreichs* m.s. 174. Magner, Freiburg im Breisgau, Deutschland.
* Renner, Susanne S. (Mei 2001) **Laurales**. Dalam: *Nature Encyclopedia of Life Sciences* (Ensiklopedia Alam Semula Jadi Sains Hayat*). London: Nature Publishing Group. [http://dx.doi.org/10.1038/npg.els.0003695 doi:10.1038/npg.els.0003695 Abstract], [http://www.umsl.edu/~biosrenn/Laurales.ELS.pdf Teks penuh (pdf)].
* Renner S.S. (1999). Circumscription and phylogeny of the Laurales: evidence from molecular and morphological data (*Pembatasan dan filogeni Laurales: bukti-bukti daripada data molekul dan morfologi*). *American Journal of Botany* 86 (9): 1301-1315. [http://www.amjbot.org/cgi/content/abstract/86/9/1301 Abstrak], [http://www.umsl.edu/~biosrenn/Laurales%20AJB%20paper.pdf Teks penuh (pdf)].
* Endress P.K., Igersheim A. (1997). Gynoecium diversity and systematics of the Laurales (Kepelbagaian ginesium dan sistematik Laurales*). *Botanical Journal of the Linnean Society* 125 (2): 93-168. doi:10.1006/bojl.1997.0113 Abstrak.
Urticales

***Urticales*** ialah nama botani untuk sebuah susunan  tumbuhan berbunga. Susunan ini diakui dalam banyak (jika bukan kebanyakan) sistem, dengan sedikit perbezaan antara pembatasan-pembatasannya.  

## Pengolahan sistem taksonomi tumbuhan
### Sistem Cronquist
Sistem Cronquist memasukkan susunan ini dalam subkelas *[[Hamamelidae]]* [ejaan salah],  dan terdiri daripada :

* famili *[[Barbeyaceae]]*
* famili *[[Cannabaceae]]*
* famili *[[Cecropiaceae]]*
* famili *[[Moraceae]]*
* famili *[[Physenaceae]]*
* famili *[[Ulmaceae]]* 
* famili *[[Urticaceae]]*

### Sistem APG II
Dalam sistem APG II, tumbuhan-tumban yang termasuk dalam susunan ini (seringnya dalam pembatasan famili yang baru) dimasukkan dalam susunan  *[[Rosales]]*.